**ZAPISNIK**

**21. SEJE STRATEŠKEGA SVETA ZA ZDRAVSTVO**

četrtek, 29. 6. 2023

Prisotni člani: dr. Erik Brecelj, Hajdi Kosednar, mag. Mira Šavora, Azra Herceg, mag. Dolores Kores, mag. Gregor Cuzak, mag. Dorjan Marušič, dr. Grega Strban, dr. Igor Švab, Monika Ažman, dr. Iztok Takač, Tjaša Sobočan

Odsotni: dr. Vojko Flis, dr. Radko Komadina, dr. Peter Radšel, Rok Ravnikar, dr. Branko Gabrovec, dr. Valentina Prevolnik Rupel, mag. Ana Vodičar, mag. Egon Stopar, Anka Rode, mag. Alan Medveš, dr. Tit Albreht, dr. Petra Došenović Bonča

Ostali prisotni: Branislav Popović, Sandi Ogrizek, Matjaž Gams, dr. Metka Paragi, Simona Pirnat Skeledžija, Erik Scheriani, Miha Mohorčič

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 20. seje SSZ
3. Poročanje podskupin o tekočih zadevah
4. Umetna inteligenca (Branislav Popović)
5. Zdravstvena nega (Mira Šavora)
6. Ocena finančnega vidika plač zdravstvenih delavcev (Erik Scheriani)
7. Predlogi za 22. sejo SSZ
8. Razno.

**AD/1**

**SKLEP št. 1:** Strateški svet je potrdil predlagan dnevni red.

**AD/2**

**SKLEP ŠT. 2:** Zapisnik 20. seje SSZ je potrjen.

**AD/3**

Dogovorjeno je bilo, da bo Egon Stopar do 15.7. pripravil predloge na zakon o priznavanju o poklicnih kvalifikacijah.

**AD/4**

Uvodoma je Matjaž Gams predstavil splošen koncept umetne inteligence in njeno uporabnost v vsakdanjem življenju. Glavni poudarek predstavitve je bil vezan na postopno implementacijo umetne inteligence v zdravstveni sistem. V nadaljevanju je Boris Popović predstavil "revolucijo e-zdravja". Sandi Ogrizek pa je predstavil tehnološke rešitve na področju naročanja in razporejanja naročenih pacientov. Ta zajema spremenjen način vstopanja v zdravstveni sistem in boljšo povezljivost zbranih podatkov. V debati so prisotni naslovili potencial umetne inteligence v zdravstvenem sistemu.

**SKLEP ŠT. 3**: Strateški svet podpira področje umetne inteligence v zdravstvu. Strinjajo se, da se ustanovi Podskupina za strategijo e-zdravja pri SSZ, ki bi se ukvarjal tudi z telemedicino. Udeležili se bodo seje SSZ že 14.7., kjer bodo obravnavali javnozdravstveno mrežo.

**AD/5**

Mira Šavora je predstavila analizo stanja, izzive in predloge na področju zdravstvene nege. Predlagani ukrepi se navezujejo na: ohranjanje kadra na delovnih mestih, karierni razvoj, izobraževanje in aktivno politiko zaposlovanja. Za vsako izmed področij so bili predstavljeni ukrepi, ki so razvrščeni glede na nujnost izvedbe. V razpravi so prisotni podprli predlagane ključne ukrepe.

**SKLEP ŠT. 4**: Strateški svet podpira predlagane ključne ukrepe, potrebno pa je bolj natančno opredeliti deficitarne poklice.

**AD/6**

Erik Scheriani je predstavil analizo dokumenta mladih zdravnikov Program za ohranitev zdravnikov v slovenskem javnem zdravstvu. Predstavljeni so bili podatki o iz dokumenta, kakor tudi podatki, ki so javno dostopni.

**SKLEP ŠT. 5**: Strateški svet bo nadaljeval razpravo na eni od naslednjih sej.

**AD/7**

Na naslednji seji bo strateški svet obravnaval področje financiranja zdravstva in nadaljevanje zdravstvene nege.

Seja se je zaključila ob 20.30 uri.

Zapisal: Miha Mohorčič

Pregledala: dr. Metka Paragi

dr. Erik Brecelj

predsednik Strateškega sveta za zdravstvo